**Apátistvánfalva Községi Önkormányzat Képviselő-testületének**

**12/2017. (XII.18.) önkormányzati rendelete**

**az Apátistvánfalva Községi Önkormányzat Szervezeti és Működési Szabályzatáról szóló 5/2013. (IV. 18.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §** Az Apátistvánfalva Községi Önkormányzat Szervezeti és Működési Szabályzatáról szóló 5/2013. (IV. 18.) önkormányzati rendelet (a továbbiakban: SZMSZ) 16. § (1) bekezdése helyébe a következő rendelkezés lép:

„(1) A képviselő-testület a munkáját rendes és rendkívüli ülés keretében végzi. A képviselő-testületi ülés helye elsősorban az Önkormányzat székhelye. A képviselő-testület évente tizenegy ülést tart, július hónap kivételével havonta tart testületi ülést.”

**2. §** Az SZMSZ 60. §-a a következő (3)-(4) bekezdéssel egészül ki:

„(3) Amennyiben a képviselő a képviselő-testület döntéshozatala előtt nem tesz eleget az ügyben való személyes érintettsége bejelentésére vonatkozó kötelezettségének, úgy a képviselő-testület a képviselőt egyhavi tiszteletdíjától megfoszthatja. A kérdésben a képviselő-testület vita nélkül, egyszerű szótöbbséggel határoz.

(4) A képviselő-testület a tiszteletdíj (3) bekezdés szerinti megvonásáról legkésőbb a mulasztást megalapozó körülményekről való tudomásszerzéstől számított 60 napon belül dönt."

**3. §** Ez a rendelet a kihirdetését követő napon lép hatályba.

Császár-Bartakovics Csaba sk. Dr. Dancsecs Zsolt sk.

 polgármester jegyző

Ezt a rendeletet Apátistvánfalva Községi Önkormányzat Képviselő-testülete a 2017. év december hó 17-i ülésén fogadta el.

Kihirdetve: 2017. év december hó 18 napján.

 Dr. Dancsecs Zsolt sk.

 jegyző